Ρωτήσαμε τους εξειδικευμένους τεχνικούς μας γιατί πρέπει κανείς να επιλέξει την πέργκολα αλουμινίου ως σύστημα σκίασης για την οικία ή τον επαγγελματικό του χώρο. Τα βασικά πλεονεκτήματα για τις πέργκολες αλουμινίου είναι τα εξής:
1. Διαθέτουν μεγάλη αντοχή στο χρόνο: Το αλουμίνιο είναι ένα πολύ ανθεκτικό υλικό, που δε φθείρεται από την υγρασία, τη βροχή, ακόμα και από το φως του ήλιου. Έτσι, μια πέργκολα αλουμινίου μπορεί να αντέξει για πολλά χρόνια.
2. Δεν απαιτείται ιδιαίτερη συντήρηση: Το βασικό υλικό στις πέργκολες αλουμινίου δε χρειάζεται συχνή συντήρηση, σε αντίθεση με το ξύλο, που χρειάζεται βερνίκωμα συχνά, για να διατηρείται σε άριστη κατάσταση.
3. Διατίθενται σε μεγάλη χρωματική ποικιλία: Μια πέργκολα αλουμινίου μπορεί να έχει το κλασικό χρώμα που συνηθίζουμε να βλέπουμε και στα κουφώματα αλουμινίου. Ωστόσο, σε κάποιες περιπτώσεις μπορεί να έχει ακόμη και τη μορφή ξύλου.
4. Συνδυάζεται με ξύλο, με πολυκαρβονικό και πανί: Ανάλογα με την κατασκευή που χρειάζεσαι για τη σκίαση του κήπου ή της ταράτσας σου, μπορείς να συνδυάσεις αλουμίνιο με άλλα υλικά. Συχνά, η πέργκολα αλουμινίου συνδυάζεται εν μέρει και με ξύλο, για πιο κλασική αισθητική.
5. Προσφέρει προστασία από την ηλιακή ακτινοβολία: Όπως οφείλει κάθε ποιοτικό σύστημα σκίασης για εξωτερικό χώρο, η πέργκολα αλουμινίου μπορεί να παρέχει απόλυτη προστασία. Εφόσον συνδυαστεί με τα κατάλληλα υλικά, η κατασκευή της θα σου παρέχει σκιά και μοναδική δροσιά το καλοκαίρι.